wickkiey/tamil-wikipedia-chunked huggingface dataset:
# விக்கிப்பீடியா:முதற்பக்கக் கட்டுரைகள்/பெப்ரவரி 5, 2012

**மதுரை சுல்தானகம்** (மாபார் சுல்தானகம்) பதினான்காம் நூற்றாண்டில் மதுரையைத் தலைநகராகக் கொண்டு செயல்பட்ட ஒரு சிற்றரசு. ஜலாலுதீன் ஆசன் கான், மதுரையின் முதல் சுல்தான் ஆவார். பாண்டிய பேரரசு வீழ்ச்சியடைந்தபின் நடைபெற்ற இசுலாமியப் படையெடுப்புகளால் தோன்றிய இந்த சுல்தானகம், பின்னர் விஜயநகரப் பேரரசின் படையெடுப்புகளால் அழிக்கப்பட்டது. இதுவே தமிழகத்தில் தொடர்ச்சியாக ஆட்சி புரிந்த ஒரே இசுலாமிய அரசு. முதலாம் மாறவர்மன் குலசேகர பாண்டியனின் (1268 – 1308) இறப்பிற்குப் பிறகு, அவரது மகன்கள் சுந்தர பாண்டியனுக்கும் வீரபாண்டியனுக்கும் இடையே உள்நாட்டுப் போர் மூண்டது. இசுலாமிய வரலாற்றாளர்கள் வீரபாண்டியன் அந்தப் போரில் டெல்லி சுல்தானகத்தின் படைத் தலைவர் மாலிக் கஃபூரின் துணையை நாடினார் என்று கூறுகின்றனர். இதனால் கஃபூரின் படைகள் 1310-11ல் மதுரையைக் கைப்பற்றி சூறையாடின. இதன் பின்னால், பாண்டிய உள்நாட்டுப் போர் தொடர்ந்து இடம்பெற்றது. மேலும் இருமுறை டெல்லி சுல்தானகப் படைகள் மதுரையைச் சூறையாடின. உலூக்கான் மதுரையை டெல்லி சுல்தானகத்துடன் இணைத்தார். பாண்டிய நாடு, மாபார் என்ற பெயருடன் டெல்லி சுல்தானகத்தின் ஐந்து தென்னிந்திய பிரதேசங்களுள் (மாபார், தேவகிரி, டிலிங்க், கம்பிலி, துவாரசமுத்திரம்) ஒன்றாகியது. **மேலும்...**
---  
**ராசம்மா பூபாலன்**, மலேசியப் பெண்ணுரிமைவாதி, சமூக சேவகி, கல்வியாளர். 1943-இல் நேதாஜி தொடங்கிய இந்திய தேசிய ராணுவத்தின் பெண்கள் பிரிவான ஜான்சி ராணி படையில் இணைந்து இரண்டாம் உலகப்போரின் பர்மா போரில் சேவை செய்தவர். இந்தியா-மியான்மார் எல்லையில் பிரித்தானியர்களின் விமானத் தாக்குதல்களில் இருந்து உயிர் பிழைத்து வந்தவர். நடுத்தர இலங்கைத் தமிழர் பாரம்பரியக் குடும்பத்தில் பிறந்தவர் ராசம்மா. 1955ஆம் ஆண்டு மலாயாப் பல்கலைக்கழகத்தில் சேர்ந்து வரலாற்றுத் துறையில் பட்டமும் பெற்றார். மலேசிய ஆசிரியைகளுக்காக ஒரு தேசிய சங்கத்தை உருவாக்கி, அவர்களின் சம ஊதியத்துக்காக வரலாற்றுப் போராட்டம் நடத்தி வெற்றியும் பெற்றவர். சாரணியர் இயக்கத்திலும் அவர் தலைமைப் பொறுப்புக்கள் வகித்து இருகிறார். உலகின் ஏராளமான நாடுகளில் அவர் மலேசியாவைப் பிரதிநிதித்து இருக்கிறார். ராசம்மா பூபாலன், தம்முடைய 85 வயதிலும், அரச மலேசிய போதைப் பொருள் ஒழிப்பு சங்கத்தில் முக்கிய அதிகாரியாகப் பணியாற்றி வருகிறார். **மேலும்...**
# பூப்பறி விளையாட்டு

சிறுமியர் விளையாடும் விளையாட்டுகளில் ஒன்று **பூப்பறி**.  
சங்ககால நூல்களில் ஒன்றான குறிஞ்சிப்பாட்டில் மகளிர் 99 வகையான பூக்களைப் பறித்து விளையாடிய செய்தி கூறப்பட்டுள்ளது. அண்மைக் காலத்தில் நாட்டுப்புற மகளிர் மாரிக்காலத்தில் பூத்துக் குலுங்கும் மரமல்லிகைப் பூவைப் பொறுக்கிக் கண்ணியாகக் கட்டித் தலையில் சூடிக்கொள்வர். இந்தப் பூவைப் பொறுக்கும்போது பாடல் பாடுவர். எனவே இது ஒரு விளையாட்டாகவே கருதப்படுகிறது.  
;பாடல்
:காற்றே காற்றே பூப் போடு
# பூப்பறிக்க வருகிறோம்

**பூப்பறிக்க வருகிறோம்** என்பது சிறுமியர் விளையாடும் விளையாட்டுகளில் ஒன்று.
# பூப்பறிக்க வருகிறோம்

## ஆடும் முறை

இரண்டு அணிகள் இருக்கும். அவற்றுக்கிடையே ஒரு கோடு வரையப்பட்டிருக்கும். ஒவ்வொரு அணியிலிருந்தும் ஒருவர் அந்த நடுக்கோட்டுக்கு அருகில் வருவர். அவர்கள் அடுத்தவரைத் தம் பக்கம் இழுப்பர். யார் நடுக்கோட்டைத் தாண்டி இழுக்கப்படுகிறாரோ அவர் இழுக்கப்பட்ட பக்கம் உள்ள அணியில் சேர்ந்துகொள்வார். அந்த அணிக்காக அவரும் இழுக்க வரலாம்.  
பூப் பறிக்கச் செல்லும் முறைமை இரு அணிகளுக்கும் மாறிமாறி வழங்கப்படும். எந்த அணியில் ஒருவர்கூட மிஞ்சாமல் இழுக்கப்பட்டுவிடுகிறார்களோ அந்த அணி தோற்ற அணி.  
;ஆட்டத்தின் போது உரையாடலாகப் பாடப்படும் பாட்டு
<poem>
பூப்பறிக்க வருகிறோம்
யாரை அனுப்புகிறீர்
அருக்காணியை அனுப்புகிறோம் (இழுக்க வருபவர் பெயர்)
யாரைப் பறிக்கிறார்
மல்லிகாவைப் பறிக்கிறார் (இழுக்கப்படுபவர் பெயர்)
சண்டை வரப் போகுது
மண்டை உடையப் போகுது
</poem>
# இந்திய கவுன்சில்கள் சட்டம், 1892

**இந்தியக் கவுன்சில்கள் சட்டம், 1892** (*Indian Councils Act 1892*) ஐக்கிய இராச்சியத்தின் நாடாளுமன்றத்தால் 1892 ஆம் ஆண்டு இயற்றப்பட்ட ஒரு சட்டம். பிரித்தானிய இந்தியாவின் சட்டமன்றங்களின் (கவுன்சில்கள்) உறுப்பினர் எண்ணிக்கையை அதிகரிக்க இச்சட்டம் இயற்றப்பட்டது.  
இந்திய தேசிய காங்கிரசின் தொடர் கோரிக்கைகளை ஏற்று இயற்றப்பட்ட இச்சட்டம் மாகாண சட்டமன்ரங்கள் மற்றும் நடுவண் சட்டமன்றத்தின் அரசு சாரா உறுப்பினர் எண்ணிக்கையை உயர்த்தியது. மேலும் பல்கலைக்கழகங்கள், மாவட்ட வாரியங்கள், சமீன்தார்கள், நகராட்சிகள், வர்த்தக அமைப்புகள் போன்றவை சட்டமன்றங்களுக்கு உறுப்பினர்களைப் பரிந்துரைக்கும் உரிமை பெற்றன. ஆண்டு நிதி அறிக்கையை சட்டமன்றங்கள் விவாதிக்க இந்திய கவுன்சில் சட்டம், 1861 சட்டம் விதித்திருந்த தடையை இச்சட்டம் நீக்கியது.
# லுயூக்கோடிரையீன்

உள்ள லுயூகோடிரையீன்]]
உள்ள லுயூகோடிரையீன்]]
உள்ள லுயூகோடிரையீன்]]  
**லுயூகோடிரையீன்கள்** (*Leukotrienes*) இயற்கையாக உருவாகும் கொழுப்பு சமிக்ஞை மூலக்கூறுகளாகும். இவை முதன்முதலாக வெள்ளை அணுக்களில் கண்டறியப்பட்டதால் இப்பெயரால் அழைக்கப்படுகின்றன. மூச்சுக்குழலைச் சுற்றியுள்ள மென்தசைகளின் சுருக்கத்தைத் தூண்டுவது இவற்றின் பணிகளுள் ஒன்றாகும் (உதாரணமாக, லுயூகோடிரையீன் டி4; LTD<sub>4</sub>). இவை அளவுக்கு அதிகமாக உருவாகுவது ஈழைநோய், ஒவ்வாமை நாசியழற்சி மற்றும் மூச்சுக்குழல் அழற்சி நோய்களில் ஏற்படும் அழற்சிக்கு முக்கிய காரணமாக உள்ளது. **லுயூகோடிரையீன் எதிர்மருந்துகள்**, லுயூகோடிரையீன்களின் உற்பத்தி (அல்லது) செயல்களைத் தடுப்பதன் மூலமாக இவ்வகை நோய்களை குணப்படுத்த உபயோகிக்கப்படுகின்றன.  
உயிரணுக்களில் உற்பத்தியாகும் லுயூகோடிரையீன்கள், தன்சுரப்பு அல்லது பக்கச்சுரப்பு சமிக்ஞையாக பணியாற்றி நோயெதிர்ப்பு செயல்களை ஒழுங்குபடுத்துகின்றன.  
லுயூகோடிரையீன்கள் நம் உடலில் அராகிடோனிக் அமிலத்திலிருந்து 5-*கொழுமியஉயிர்வளியேற்றி* நொதியத்தால் உருவாக்கப்படுகின்றது. இவற்றின் உற்பத்தி சாதாரணமாக திசுநீர்தேக்கி உற்பத்தியுடன் நிகழ்கிறது.
# பெர்க்லி மென்பொருள் பரவல்

**பெர்க்லி மென்பொருள் பரவல் ** (*Berkeley Software Distribution*, சுருக்கி *BSD*, **பிஎசுடி** , சிலநேரங்களில் **பெர்க்லி யுனிக்சு** ) எனப்படுவது 1977 முதல் 1995 வரை கலிபோர்னியா பல்கலைக்கழகத்தின் பெர்க்லி வளாகத்தில் உள்ள *கணினி அமைப்புகள் ஆய்வுக் குழு*வால் (CSRG) உருவாக்கி வினியோகிக்கப்பட்ட யுனிக்சு இயக்கு தள கிளைத்தலாகும். இன்று பிஎசுடியின் வழித்தோன்றல்கள் அனைத்துமே பொதுவாக **பிஎசுடி** என்றே அழைக்கப்பட்டு யுனிக்சு ஒத்த குடும்பவகையாக குறிப்பிடப்படுகின்றன. முதல் பிஎசுடி மூலநிரலிலிருந்து பெறப்பட்ட இயக்கு தளங்கள் இன்றும் முனைப்பாக உருவாக்கப்பட்டு பரவலாகப் பயன்படுத்தப்படுகின்றன.  
பிஎசுடி தனது துவக்கநிலை நிரல் அடித்தளத்தையும் வடிவமைப்பையும் முதல் ஏடி&டி யுனிக்சுடன் பகிர்ந்திருந்தமையால் இதனை ஓர் யுனிக்சு கிளையாக- பிஎசுடி யுனிக்சு- கருதினர். 1980களில் இந்தப் பரவலை *டிஜிட்டல் எக்யுப்மென்ட் கார்பொரேசன்* (DEC), *சன் மைக்ரோசிஸ்டம்ஸ்* போன்ற பணிக்கணினி நிறுவனங்கள் சில மாற்றங்களுடன் தங்களுக்கு உரிமையான யுனிக்சு இயக்குதளமாக உருவாக்கிக் கொண்டனர். இதன் எளிமையான உரிமை வழங்கலும் முன்னறிவும் இந்த நிறுவனங்களின் அக்கால மென்பொறியியலாளர்களுக்கு வசதியாக இருந்தது.  
இந்த உரிமையுள்ள பிஎசுடியிலிருந்து கிளைத்தவைகள் 1990களில் யுனிக்சு (அமைப்பு V வெளியீடு 4) மற்றும் OSF/1 இயக்கு தளங்களால் மேவப்பட்டாலும் (இரண்டுமே பிஎசுடி நிரலை அடித்தளமாகக் கொண்டிருந்தன; தவிர பிற தற்கால யுனிக்சு தளங்களின் அடிப்படையாக அமைந்தன) பின்னாள் பிஎசுடி வெளியீடுகள் இன்றும் வளர்க்கப்படும் பிரீபிஎசுடி, நெட்பிஎசுடி, ஓப்பன்பிஎசுடி அல்லது டிராகன்ஃப்ளை போன்ற பல திறந்த மூலநிரல் மேம்பாட்டுத் திட்டங்களுக்கு அடிப்படையாக அமைந்துள்ளன. இவை, பகுதியாகவோ முழுமையாகவோ தற்கால உரிமைபெற்ற இயக்குதளங்களில், மைக்ரோசாப்ட் விண்டோஸ் இயக்குதள டிசிபி/ஐபி பிணைய நிரல் அல்லது ஆப்பிள் நிறுவனத்தின் மாக் ஓஎசு X , பயன்படுத்தப்பட்டுள்ளன.
# பெர்க்லி மென்பொருள் பரவல்

## துணைநூற் பட்டியல்

- Marshall K. McKusick, Keith Bostic, Michael J. Karels, John S. Quartermain, *The Design and Implementation of the 4.4BSD Operating System* (Addison Wesley, 1996; )
- Marshall K. McKusick, George V. Neville-Neil, *The Design and Implementation of the FreeBSD Operating System* (Addison Wesley, August 2, 2004; )
- Samuel J. Leffler, Marshall K. McKusick, Michael J. Karels, John S. Quarterman, *The Design and Implementation of the 4.3BSD UNIX Operating System* (Addison Wesley, November 1989; )
- Chris DiBona, Mark Stone, Sam Ockman, Open Source (Organization), Brian Behlendorf and J. Scott Bradner, *Open Sources: Voices from the Open Source Revolution*. O'Reilly & Associates, 1999. Trade paperback, 272 pages. . Online version; Marshall Kirk McKusick, chapter on BSD, *"Twenty Years of Berkeley Unix - From AT&T-Owned to Freely Redistributable"*
- Peter H. Salus, *The Daemon, the GNU & The Penguin* (Reed Media Services, September 1, 2008; )
- Peter H. Salus, *A Quarter Century of UNIX* (Addison Wesley, June 1, 1994; )
- Peter H. Salus, *Casting the Net* (Addison-Wesley, March 1995; )
# பெர்க்லி மென்பொருள் பரவல்

## வெளியிணைப்புகள்

- A timeline of BSD and Research UNIX
- UNIX History – History of UNIX and BSD using diagrams
- The Design and Implementation of the 4.4BSD Operating System
# ஜீவன்திகா

**ஜீவன்திகா** இராகம் கருநாடக இசையில் பயன்படும் இராகங்களில் ஒன்றாகும். இது 17 ஆவது மேளகர்த்தா இராகமாகிய, "அக்னி" என்றழைக்கப் படும் 3 ஆவது சக்கரத்தின் 5 ஆவது மேளமாகிய சூர்யகாந்தம் இராகத்தின் ஜன்னிய இராகம் ஆகும்.
# ஜீவன்திகா

## இலக்கணம்

ஜீவன்திகா இராகத்தில் சட்சம் (ச), சுத்த ரிஷபம் (ரி<sub>1</sub>), சுத்த மத்திமம் (ம<sub>1</sub>), பஞ்சமம், சதுச்ருதி தைவதம் (த<sub>2</sub>), காகளி நிசாதம் (நி<sub>3</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>3</sub> த<sub>2</sub> ப ம<sub>1</sub> ரி<sub>1</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படுகிறது. இதன் ஆரோகணத்தில் 6 சுரங்களும் அவரோகணத்தில் 6 சுரங்களும் உள்ளன. இதனால் இது "சாடவ" இராகம் எனப்படுகின்றது.
# தி. சு. சதாசிவம்

**தி. சு. சதாசிவம்** (மார்ச் 15, 1938 - பெப்ரவரி 5, 2012) தமிழக எழுத்தாளரும், மொழிபெயர்ப்பாளரும், நடிகரும் ஆவார். கலை, இலக்கியம், முற்போக்கு அரசியல் இயக்கங்கள் என்று பல துறைகளில் அறியப்பட்டவர். பல திரைப்படங்களிலும், பத்துக்கு மேற்பட்ட தொலைக்காட்சித் தொடர்களிலும் குணச்சித்திரப் பாத்திரங்களில் நடித்திருக்கிறார். 1997-இல் சாரா அபுபக்கரின் சந்திரகிரி ஆற்றங்கரையில் என்ற புகழ்பெற்ற கன்னடப் புதினத்தை மொழிபெயர்த்ததற்காக சாகித்திய அகாதமி விருது வழங்கப்பட்டது.
# தி. சு. சதாசிவம்

## வாழ்க்கைக் குறிப்பு

சதாசிவம் தமிழ்நாடு, திருப்பத்தூரில் பிறந்தார். இந்தியன் டெலிபோன் இண்டஸ்ட்ரீஸ் நிறுவனத்தில் பணிபுரிந்ததால் தம் வாழ்க்கையின் பெரும்பகுதியை பெங்களூரில் கழித்தார். அவருக்கு மனைவியும் இரு மகன்களும் ஒரு மகளும் உள்ளனர்.
# தி. சு. சதாசிவம்

## மொழிபெயர்ப்புத் துறையில்

கன்னடம், மலையாளம், ஆங்கிலம், இந்தி எனப் பல மொழிகளில் இருந்து 25க்கு மேற்பட்ட அவரது மொழிபெயர்ப்புகள் தமிழில் நூல்களாக வெளிவந்திருக்கின்றன. யூ. ஆர். அனந்தமூர்த்தி, சிவராம காரந்த், மொகல்லி கணேஷ், சந்திரசேகர கம்பார், லங்கேஷ் போன்ற முக்கியமான கன்னட எழுத்தாளர்கள், பெர்டோல்ட் பிரெக்ட், அகிரா குரசோவா போன்ற பன்னாட்டு ஆளுமைகளின் படைப்புகளைச் சதாசிவம் தமிழுக்கு அறிமுகப்படுத்தியிருக்கிறார்.
# தி. சு. சதாசிவம்

## திரைப்படத் துறையில்

கடந்த 15 ஆண்டுகளாக அவர் நடிப்பிற்குத் தம்மை அர்ப்பணித்துக்கொண்டார். பல திரைப்படங்களில் குணச்சித்திரப் பாத்திரங்களிலும் பத்துக்கு மேற்பட்ட தொலைக்காட்சித் தொடர்களில் முன்னணி கதாபாத்திரங்களில் ஒருவராகவும் நடித்திருக்கிறார். மர்மதேசம், விடாது கருப்பு, அண்ணாமலை, கோலங்கள் உள்ளிட்ட பிரபல தொடர்களில் அவர் முக்கியமான பாத்திரங்களில் நடித்தார்.
# தி. சு. சதாசிவம்

## சமூக சேவை

சதாசிவம் இடதுசாரி கலை-இலக்கிய வட்டங்களிலும் தமிழ்த்தேசிய, தலித் இயக்கங்களிலும் முனைப்புடன் பங்கேற்றார்.
# தி. சு. சதாசிவம்

## எழுதிய சில நூல்கள்

- ரஷோமான் (மொழிபெயர்ப்பு, 2007)
- தலித் இலக்கியத்தின் போக்கும், வளர்ச்சியும் (2003)
- ஒரு கிராமத்தின் சித்திரம்
- அகிரா குரோசவா
- காலச்சிற்பியின் கைகளில் (மலையாள மொழிபெயர்ப்பு)
- சம்ஸ்காரா (கன்னடப் புதினம், மொழிபெயர்ப்பு)
- அந்தரத்தில் நின்ற நீர்
- திருசம்பிகை (1998)
- தாழம்பூ: தலித் சிறு கதைகள் (2002)
- கர்வாலோவின் தேடல் (2008)
- தண்ணீர் சந்தைக்கல்ல மக்களுக்கே (2005)
- கடவுளின் குறும்புகள் (2008)
- சோமனின் உடுக்கை
# தி. சு. சதாசிவம்

## விருதுகள்

- சாகித்ய அகாதமி விருது
- திருப்பூர் தமிழ்ச் சங்க விருது (1998)
- நல்லி திசை எட்டும் விருது (2006)
- நெய்வேலி புத்தக விழா அமைப்பு அளித்த வாழ்நாள் சாதனை விருது (2007)
# பூப்பூ புளியம்பூ

**பூப்பூ புளியம்பூ** என்பது சிறுமியர் விளையாட்டுகளில் ஒன்று.  
இது ஒருகுடம் தண்ணி ஊத்தி விளையாட்டைப் போல விளையாடப்படும். பாடல் வேறு. ஒருகுடம் தண்ணி ஊத்தி விளையாட்டில் சிறுவர் சிறுமியர் இருபாலாரும் கலந்துகொள்வர். பாப்பூ புளியம்பூ விளையாட்டில் சிறுமியர் மட்டும் இடம் பெறுவர்.
# பூப்பூ புளியம்பூ

## விளையாடும்போது பாடும் பாடல்

<poem>
பூப்பூ புளியம்பூ
பூத்துக் கிடக்கும் தாழம்பூ (நுழைந்து சுற்றிவரும்போது)  
(உள்ளே பிடித்துக்கொண்டபோது நிகழும் உரையாடல்)  
பிள்ளையை எதற்குப் பிடித்தாய்
மண்ணை மிதித்தது
மண்ணுக்கு மண் தாரேன்
வேண்டாம் வேண்டாம்
மண்ணுக்குப் பொன் தாரேன்
வேண்டாம் வேண்டாம்
மாமன் மகனைக் கட்டிக்கச் சொல்கிறேன்
சரி சரி (விட்டுவிடுவர்)
</poem>
# ஜீவன்தினி

**ஜீவன்தினி** இராகம் கருநாடக இசையில் பயன்படும் இராகங்களில் ஒன்றாகும். இது 48வது மேளகர்த்தா இராகமாகிய, "வசு" என்றழைக்கப் படும் 8வது சக்கரத்தின் 6 வது மேளமாகிய திவ்யமணியின் ஜன்னிய இராகம் ஆகும். இது ஔடவ-ஔடவ இராகம் ஆகும். இது உபாங்க இராகம் ஆகும்.
# ஜீவன்தினி

## இலக்கணம்

| அவரோகணம்: | ஸ் நி<sub>3</sub> ப ம<sub>2</sub> க<sub>2</sub> ஸ | } |
| --- | --- | --- |  
- இந்த இராகத்தில் ஷட்ஜம், சாதாரண காந்தாரம் (க<sub>2</sub>), பிரதி மத்திமம்(ம<sub>2</sub>), பஞ்சமம், ஷட்சுருதி தைவதம்(த<sub>3</sub>), காகலி நிஷாதம் (நி<sub>3</sub>) ஆகிய சுரங்கள் வருகின்றன.
- ஆரோகணத்தில் ரி, க வர்ஜம். அவரோகணத்தில் ரி, த வர்ஜம்.
# இந்தியாவில் பயணிகள் போக்குவரத்து மிகுந்த வானூர்தி நிலையங்கள்

கீழே உள்ள அட்டவணைகளில் இந்திய வானூர்தி நிலைய ஆணையரகம் வெளியிடும் தரவுகளின்படி 2010இல் இருந்து 2012 வரையிலானஇந்தியாவில் மொத்த பயணிகள் போக்குவரத்து மிகுந்த வானூர்தி நிலையங்கள் வரிசைப்படுத்தப்பட்டுள்ளன.
# இந்தியாவில் பயணிகள் போக்குவரத்து மிகுந்த வானூர்தி நிலையங்கள்

## 2012 புள்ளிவிவரங்கள்

<>
| மாற்றம்
<small>2011-2012</small> |  |  |  |  |  |
| --- | --- | --- | --- | --- | --- |
| 1 | இந்திரா காந்தி பன்னாட்டு வானூர்தி நிலையம் | தில்லி | DEL | 35,881,965 | 19.8 |
| 2 | சத்திரபதி சிவாஜி பன்னாட்டு வானூர்தி நிலையம் | மும்பை | BOM | 30,747,841 | 5.8 |
| 3 | சென்னை பன்னாட்டு வானூர்தி நிலையம் | சென்னை | MAA | 12,925,218 | 7.3 |
| 4 | பெங்களூரு பன்னாட்டு வானூர்தி நிலையம் | பெங்களூரு | BLR | 12,235,343 | 9.5 |
| 5 | நேதாஜி சுபாசு சந்திரபோசு பன்னாட்டு வானூர்தி நிலையம் | கொல்கத்தா | CCU | 10,303,991 | 7.0 |
| 6 | இராசிவ் காந்தி பன்னாட்டு விமான நிலையம் | ஐதராபாத் | HYD | 8,444,431 | 11.1 |
| 7 | கொச்சி பன்னாட்டு வானூர்தி நிலையம் | கொச்சி | COK | 4,717,650 | 8.7 |
| 8 | சர்தார் படேல் பன்னாட்டு வானூர்தி நிலையம் | அகமதாபாத் | AMD | 4,695,115 | 16.1 |
| 9 | கோவா பன்னாட்டு வானூர்தி நிலையம் | கோவா | GOI | 3,521,551 | 14.3 |
| 10 | புனே பன்னாட்டு வானூர்தி நிலையம் | புனே | PNQ | 3,293,146 | 17.2 |
| 11 | கோயம்புத்தூர் பன்னாட்டு வானூர்தி நிலையம் | கோயம்புத்தூர் | CJB | 2,945,381 | 9.2 |
| 12 | திருவனந்தபுரம் பன்னாட்டு வானூர்தி நிலையம் | திருவனந்தபுரம் | TRV | 2,814,799 | 11.4 |
| 13 | லோக்ப்ரியா கோபிநாத் போர்டொலோய் பன்னாட்டு வானூர்தி நிலையம் | குவஹாத்தி | GAU | 2,570,558 | 16.0 |
| 14 | கோழிக்கோடு பன்னாட்டு வானூர்தி நிலையம் | கோழிக்கோடு | CCJ | 2,209,716 | 7.3 |
| 15 | அமுசி பன்னாட்டு வானூர்தி நிலையம் | லக்னோ | LKO | 2,018,554 | 28.1 |
| 16 | செய்ப்பூர் பன்னாட்டு வானூர்தி நிலையம் | செய்ப்பூர் | JAI | 1,828,304 | 10.5 |
| 17 | சிறிநகர் பன்னாட்டு வானூர்தி நிலையம் | சிறிநகர் | SXR | 1,632,098 | 57.0 |
| 18 | டாக்டர் பாபா சாகிப் அம்பேத்கர் பன்னாட்டு வானூர்தி நிலையம் | நாக்பூர் | NAG | 1,415,739 | 14.5 |
| 19 | பிஜு பட்நாயக் வானூர்தி நிலையம் | புவனேசுவர் | BBI | 1,253,263 | 19.9 |
| 20 | தேவி அஹில்யாபாய் ஹோல்கர் வானூர்தி நிலையம் | இந்தோர் | IDR | 1,112,834 | 26.6 |  
</CENTER>
# பொம்மைச்சீட்டு

**பொம்மைச்சீட்டு** ஒரு சூதாட்ட விளையாட்டு.  
பொம்மைச்சீட்டு வைத்திருபவர் ஒரு பொம்மைச்சீட்டும் இரண்டு எண்சீட்டும் வைத்திருப்பார். அவற்றைக் காட்டிய பின்னர் கவிழ்த்து வைத்துப் பொம்மைச்சீட்டின்மீது வைக்கும் பணத்தொகை இரட்டிப்பாகத் திருப்பித் தரப்படும் என்பார். கவிழ்த்து வைக்கப்பட்டிருக்கும் சீட்டை அங்குமிங்கும் சுழற்றி இடம் பாற்றி வெத்துப் பணம் கட்டச் சொல்வார். எது பொம்மைச்சீட்டு எனத் தெரியாமல் அதிட்டம் விழட்டும் எனச் சொல்லி மக்கள் சீட்டின்மேல் பணம் வைப்பர்.  
பொம்மைச் சீட்டின்மீது வைக்கப்பட்ட பணம் உண்மையாகவே திருப்பித் தரப்படும். என்றாலும் எண்சீட்டு இரண்டு இருப்பதால் அதன்மீது வைத்த பணம் ஆட்டம் காட்டுபவருக்கு ஆதாயமாக முடியும். தேர்த்திருவிழாக் காலங்களில் இது ஆடப்படும். மக்களை ஏமாற்றும் இந்த விளையாட்டு தடை செய்யப்பட்டுள்ளது.
# பொய்க்கால் நடை

**பொய்க்கால் நடை** சிறுவர் விளையாட்டுகளில் ஒன்று.  
தரையில் கால் ஊன்றாமல் கொட்டாங்குச்சியின் மேல் ஏறி நடப்பது இந்த விளையாட்டு. தேங்காய் உடைத்து அதனுள் இருக்கும் தேங்காய்ப் பருப்பை எடுத்துக்கொண்ட பின்னர் எஞ்சியிருக்கும் தேங்காய் ஓடு கொட்டாங்குச்சி எனப்படும். அதில் கண் உள்ள இரண்டு தேங்காய்மூடிக் கொட்டாங்குச்சிகளை எடுத்துக்கொள்வர். ஒவ்வொன்றிலும் ஒரு கண்ணில் ஓட்டை போட்டு ஓட்டையில் கயிற்றை விட்டு மாட்டுவர். இரண்டு கயிறுகளையும் இரண்டு கைகளிலும் பிடித்துக்கொண்டு கொட்டாங்குச்சியின் கயிற்றைக் கால்-கட்டைவிரலின் இடுக்கில் பிடித்துக்கொண்டு ஏறி நடந்து மகிழ்வர்.  
பொய்க்கால் குதிரை, கோக்கழிக்கட்டை விளையாட்டுகளைப் பெரியவர்கள் விளையாடுவது போல, இந்தப் பொய்க்கால் நடை கொட்டாங்குச்சி விளையாட்டைச் சிறுவர் விளையாடுவர்.
# அலுமினியம் உற்பத்தி அடிப்படையில் நாடுகளின் பட்டியல்

**அலுமினியம் உற்பத்தி அடிப்படையில் நாடுகளின் பட்டியல்** 2009(மற்றும் 2010)ம் ஆண்டில் ஐக்கிய அமெரிக்க நில அளவாய்வத் துறை வழங்கிய புள்ளிவிவரங்களின் அடிப்படையில் தயாரிக்கப்பட்டதாகும்.  
| தரவரிசை | நாடுகள் | அலுமினியம் உற்பத்தி
(ஆயிரம் டன் அளவுகளில்) |
| --- | --- | --- |
| &mdash; | *உலகம்* | 41,400 |
| 1 | சீன மக்கள் குடியரசு | 16,800 |
| 2 | உருசியா | 3,850 |
| 3 | கனடா | 2,920 |
| 4 | ஆஸ்திரேலியா | 1,950 |
| 5 | அமெரிக்க ஐக்கிய நாடு | 1,720 |
| 6 | பிரேசில் | 1,550 |
| 7= | இந்தியா | 1,400 |
| 7= | ஐக்கிய அரபு அமீரகம் | 1,400 |
| 9 | பக்ரைன் | 870 |
| 10= | நோர்வே | 800 |
| 10= | தென்னாப்பிரிக்கா | 800 |
| 12 | ஐசுலாந்து | 780 |
| 13 | மொசாம்பிக் | 550 |
| 14 | வெனிசுவேலா | 440 |
| 15 | அர்ச்சென்டினா | 400 |
| 16 | செருமனி | 370 |
| 17 | தஜிகிஸ்தான் | 359 |
| 18 | ஓமான் | 351 |
| 19 | பிரான்சு | 345 |
| 20 | நெதர்லாந்து | 300 |
| 21 | நியூசிலாந்து | 271 |
| 22 | எகிப்து | 265 |
| 23 | ஐக்கிய இராச்சியம் | 253 |
| 24= | ஈரான் | 250 |
| 24= | இந்தோனேசியா | 250 |
| 26 | உருமேனியா | 229 |
| 27 | இத்தாலி | 180 |
| 28 | கிரேக்கம் (நாடு) | 160 |
| 29 | சிலோவாக்கியா | 150 |
| 30 | கசக்ஸ்தான் | 127 |
| 31 | பொசுனியா மற்றும் எர்செகோவினா | 96 |
| 32 | சுலோவீனியா | 85 |
| 33 | கமரூன் | 73 |
| 34= | எசுப்பானியா | 70 |
| 34= | சுவீடன் | 70 |
| 36 | துருக்கி | 65 |
| 37 | மொண்டெனேகுரோ | 64 |
| 38 | உக்ரைன் | 50 |
| 39 | போலந்து | 47 |
| 40 | அசர்பைஜான் | 30 |
| 41 | நைஜீரியா | 13 |
| 42 | கத்தார் | 10 |
| 43 | ஜப்பான் | 7 |
# ஐக்கிய அமெரிக்க நில அளவாய்வுத் துறை

**ஐக்கிய அமெரிக்க நில அளவாய்வுத் துறை** (**USGS**) ஐக்கிய அமெரிக்க நாட்டின் ஒரு அறிவியல் அமைப்பாகும். நிலவமைப்பு, இயற்கை வளம், இயற்கை இடையூறு போன்றவைகளைப் பற்றி இதன் விஞ்ஞானிகள் ஆய்வு செய்வார்கள். உயிரியல், புவியியல், நிலவியல், நீரியல் ஆகிய பிரிவுகளே இதன் முக்கிய ஆய்வுப்பிரிவுகளாகும். இது ஐக்கிய அமெரிக்க உள்துறையின் ஒரே அறிவியல் அமைப்பாகும். இதில் தோராயமாக 8,670 பேர் பணிபுரிகிறார்கள் மற்றும் இதன் தலைமையகம் வர்ஜீனியாவில் உள்ள ரெஸ்டன் நகரில் உள்ளது.  
ஐக்கிய அமெரிக்க தேசிய அறிவியல் கழகத்தின் பரிந்துரையால் 1879ம் ஆண்டு மார்ச் 3ம் நாள் அமெரிக்க நடாளுமன்றத்தால் அங்கிகரிக்கப்பட்டு அரசு நிலங்களை வகைப்படுத்தவும், புவியியல் கனிம வளம், மற்றும் தேசிய உற்பத்திக்களம் ஆகியவற்றை ஆய்வுசெய்யவும் நிறுவப்பட்டது.
வில் உள்ள ரெஸ்டன் நகர்]]  
**ஐக்கிய அமெரிக்க நில அளவாய்வுத் துறையின் வெளியேடுகள்**
உலகின் பெரிய பூகோள விஞ்ஞான நூலகமான ஐக்கிய அமெரிக்க நில அளவாய்வுத் துறை நூலகத்தில் இதன் பல வெளியேடுகள் சேகரிப்படுகிறது. இதன் வெளியேடுகளை இணையத்திலும் காணலாம் யு.எஸ்.ஜி.எஸ் வெளியீட்டின் பண்டகசாலை மற்றும் வாங்கலாம் யு.எஸ்.ஜி.எஸ் அங்காடி.  
இதர இணைய வெளியீடுகள்
- யு.எஸ்.ஜி.எஸ் வெளியீட்டின் பண்டகசாலை
- Open-File reports online, பார்க்கப்பட்ட நாள் 11/25/08
- Mineral Resources Program இணைய தரவுகள் மற்றும் வெளியீடு
- Central Mineral Resources Team, பிரத்தியேக நிலப்படங்கள்
- National Strong-Motion Project - அறிக்கையும் மென்பொருளும்
# எஃகு உற்பத்தி அடிப்படையில் நாடுகளின் பட்டியல்

**எஃகு உற்பத்தி அடிப்படையில் நாடுகளின் பட்டியல்** உலக நாடுகளின் எஃகு உற்பத்தி அடிப்படையிலான பட்டியலாகும். 2010ம் ஆண்டு மொத்தமாக உலகில் 1,413.6 மில்லியன் எஃகு உற்பத்தி செய்யப்பட்டுள்ளது. அதில் அதிகபட்சமான 44.3% உற்பத்தி செய்த நாடு சீனாவாகும். உலக எஃகு சங்கத்தின் 2007 முதல் 2010 வரையிலான தகவலின் அடிப்படையில் உருவான தொகுப்பு.  
**'''கச்சா எஃகு உற்பத்தி (மில்லியன் டன்களில்):'''**  
| தரவரிசை | நாடு | 2007 | 2008 | 2009 | 2010 | 2011 |
| --- | --- | --- | --- | --- | --- | --- |
| &mdash; | உலகம் | 1,351.3 | 1326.5 | 1,219.7 | 1,413.6 | 1,490.1 |
| 1 | சீன மக்கள் குடியரசு | 494.9 | 500.3 | 573.6 | 626.7 | 683.3 |
| &mdash; | ஐரோப்பிய ஒன்றியம் | 209.7 | 198.0 | 139.1 | 172.9 | 177.4 |
| 2 | ஜப்பான் | 120.2 | 118.7 | 87.5 | 109.6 | 107.6 |
| 3 | அமெரிக்க ஐக்கிய நாடு | 98.1 | 91.4 | 58.2 | 80.6 | 86.2 |
| 4 | இந்தியா | 53.5 | 57.8 | 62.8 | 68.3 | 72.2 |
| 5 | உருசியா | 72.4 | 68.5 | 60.0 | 66.9 | 68.7 |
| 6 | தென் கொரியா | 51.5 | 53.6 | 48.6 | 58.5 | 68.5 |
| 7 | செருமனி | 48.6 | 45.8 | 32.7 | 43.8 | 44.3 |
| 8 | உக்ரைன் | 42.8 | 37.3 | 29.9 | 33.6 | 35.3 |
| 9 | பிரேசில் | 33.8 | 33.7 | 26.5 | 32.8 | 35.2 |
| 10 | துருக்கி | 25.8 | 26.8 | 25.3 | 29.0 | 34.1 |
| 11 | இத்தாலி | 31.6 | 30.6 | 19.7 | 25.8 | 28.7 |
| 12 | தாய்வான் | 20.9 | 19.9 | 15.7 | 19.6 | 22.7 |
| 13 | மெக்சிகோ | 17.6 | 17.2 | 14.2 | 17.0 | 18.1 |
| 14 | பிரான்சு | 19.3 | 17.9 | 12.8 | 15.4 | 15.8 |
| 15 | எசுப்பானியா | 19.0 | 18.6 | 14.3 | 16.3 | 15.6 |
| 16 | கனடா | 15.6 | 14.8 | 9.0 | 13.0 | 13.1 |
| 17 | ஈரான் | 10.1 | 10.0 | 10.9 | 12.0 | 13.0 |
| 18 | ஐக்கிய இராச்சியம் | 14.3 | 13.5 | 10.1 | 9.7 | 9.5 |
| 19 | போலந்து | 10.6 | 9.7 | 7.2 | 8.0 | 8.8 |
| 20 | பெல்ஜியம் | 10.7 | 10.7 | 5.6 | 8.1 | 8.1 |
| 21 | ஆஸ்திரியா | 7.6 | 7.6 | 5.7 | 7.2 | 7.5 |
| 22 | நெதர்லாந்து | 7.4 | 6.8 | 5.2 | 6.7 | 6.9 |
| 23 | தென்னாப்பிரிக்கா | 9.1 | 8.3 | 7.5 | 8.5 | 6.7 |
| 24 | எகிப்து | 6.2 | 6.2 | 5.5 | 6.7 | 6.5 |
| 25 | ஆஸ்திரேலியா | 7.9 | 7.6 | 5.2 | 7.3 | 6.4 |
| 26 | அர்ச்சென்டினா | 5.4 | 5.5 | 4.0 | 5.1 | 5.7 |
| 27 | செக் குடியரசு | 7.1 | 6.4 | 4.6 | 5.2 | 5.6 |
| 28 | சவூதி அரேபியா | 4.6 | 4.7 | 4.7 | 5.0 | 5.3 |
| 29 | சுவீடன் | 5.7 | 5.2 | 2.8 | 4.8 | 4.9 |
| 30 | கசக்ஸ்தான் | 4.8 | 4.3 | 4.1 | 4.3 | 4.7 |
| 31 | சிலோவாக்கியா | 5.1 | 4.5 | 3.7 | 4.6 | 4.2 |
| - | மலேசியா | 6.9 | 6.4 | 4.0 | 4.1 | N/A |
| 32 | பின்லாந்து | 4.4 | 4.4 | 3.1 | 4.0 | 4.0 |
| &mdash; | Others | 29.8 (est.) | 28.3 (est.) | 23.3 (est.) | 25.6 (est.) |  |
# எஃகு உற்பத்தி அடிப்படையில் நாடுகளின் பட்டியல்

## ஏற்றுமதி

**முன்னணி ஏற்றுமதி நாடுகள் 2008**  
| தரவரிசை | நாடு | அளவு |  |
| --- | --- | --- | --- |
| 1 | சீன மக்கள் குடியரசு | 56.3 |  |
| 2 | ஜப்பான் | 36.9 |  |
| 3 | உக்ரைன் | 28.6 |  |
| 4 | செருமனி | 28.6 |  |
| 5 | உருசியா | 28.4 |  |
| 6 | பெல்ஜியம் | 21.2 |  |
| 7 | தென் கொரியா | 19.7 |  |
| 8 | துருக்கி | 18.5 |  |
| 9 | இத்தாலி | 18.0 |  |
| 10 | பிரான்சு | 17.1 |  |
| 11 | அமெரிக்க ஐக்கிய நாடு | 11.9 |  |
| 12 | தாய்வான் | 10.0 |  |
| 13 | நெதர்லாந்து | 10.0 |  |
| 14 | போர்த்துகல் | 9.4 |  |
| 15 | பிரேசில் | 9.1 | } |  
**முன்னணி மொத்த எஃகு ஏற்றுமதி 2006**  
| தரவரிசை | நாடு | அளவு |  |
| --- | --- | --- | --- |
| 1 | சீன மக்கள் குடியரசு | 32.6 |  |
| 2 | ஜப்பான் | 30.1 |  |
| 3 | உக்ரைன் | 29.1 |  |
| 4 | உருசியா | 25.6 |  |
| 5 | பிரேசில் | 10.7 |  |
| 6 | பெல்ஜியம் | 7.6 |  |
| 7 | செருமனி | 4.9 |  |
| 8 | சிலோவாக்கியா | 2.7 |  |
| 9 | தென்னாப்பிரிக்கா | 2.6 |  |
| 10 | ஆஸ்திரியா | 2.6 |  |
| 11 | பின்லாந்து | 2.3 |  |
| 12 | நெதர்லாந்து | 2.0 |  |
| 13 | பிரான்சு | 1.9 |  |
| 14 | கசக்ஸ்தான் | 1.3 |  |
| 15 | இந்தியா | 1.2 | } |
# காப்புரிமைப் பட்டயம் அடிப்படையில் நாடுகளின் பட்டியல்

2007 மற்றும் 2010 ஆண்டுகளில் உலக அறிவுசார் சொத்து நிறுவனம் வெளியீட்டுள்ள காப்புரிமைப் பட்டயம் வாங்கிய நாடுகளின் புள்ளிவிவரங்களின் அடிப்படையில் உருவான பட்டியல் பின்வருமாறு:
# காப்புரிமைப் பட்டயம் அடிப்படையில் நாடுகளின் பட்டியல்

## 2010ன் முதல் 20 நாடுகள்

பட்டயம் வேண்டிய நாடுகள் (கடைசியாக:2008)
| 1 | 502,054 |  |
| --- | --- | --- |
| 2 | 400,769 |  |
| 3 | 203,481 |  |
| 4 | 172,342 |  |
| 5 | 135,748 |  |
| 6 | 47,597 |  |
| 7 | 42,296 |  |
| 8 | 29,176 |  |
| 9 | 26,640 |  |
| 10 | 25,927 |  |
| 11 | 21,911 |  |
| 12 | 21,330 |  |
| 13 | 17,051 |  |
| 14 | 11,230 |  |
| 15 | 10,133 |  |
| 16 | 9,877 |  |
| 17 | 8,277 |  |
| 18 | 7,719 |  |
| 19 | 7,711 |  |
| 20 | 7,592 | } |  
பட்டயம் வழங்கப்பட்ட நாடுகள்
(கடைசியாக: 2008)
| 1 | 239,338 |  |
| --- | --- | --- |
| 2 | 146,871 |  |
| 3 | 79,652 |  |
| 4 | 53,752 |  |
| 5 | 48,814 |  |
| 6 | 25,535 |  |
| 7 | 22,870 |  |
| 8 | 12,789 |  |
| 9 | 12,162 |  |
| 10 | 11,291 |  |
| 11 | 11,103 |  |
| 12 | 8,188 |  |
| 13 | 7,453 |  |
| 14 | 4,675 |  |
| 15 | 4,386 |  |
| 16 | 3,636 |  |
| 17 | 2,948 |  |
| 18 | 2,665 |  |
| 19 | 2,347 |  |
| 20 | 2,306 | } |  
செயல்பாட்டிலுள்ள பட்டயங்கள்
(கடைசியாக: 2008,கலவை)
| 1 | 1,872,872 |  |
| --- | --- | --- |
| 2 | 1,270,367 |  |
| 3 | 828,054 |  |
| 4 | 624,419 |  |
| 5 | 599,062 |  |
| 6 | 509,879 |  |
| 7 | 438,926 |  |
| 8 | 268,384 (ஐரோப்பிய காப்புரிமை அலுவலகம்) |  |
| 9 | 227,918 |  |
| 10 | 166,079 |  |
| 11 | 147,067 |  |
| 12 | 121,889 |  |
| 13 | 107,708 |  |
| 14 | 105,571 |  |
| 15 | 87,189 (2003) |  |
| 16 | 78,761 |  |
| 17 | 73,076 |  |
| 18 | 50,392 |  |
| 19 | 49,947 |  |
| 20 | 47,070 | } |
# காப்புரிமைப் பட்டயம் அடிப்படையில் நாடுகளின் பட்டியல்

## 2007ன் முதல் 10 நாடுகள்

- முந்தைய தகவலின் அடிப்படையில் மாறியுள்ள விகிதங்கள்:
- = ஏற்றம்.
- = நடுநிலை.
- = இறக்கம்.  
| | **விண்ணப்பித்த முதல் 10 நாடுகள்**
| 1 | 0.9 |  |
| --- | --- | --- |
| 2 | 9.5 |  |
| 3 | 32.9 |  |
| 4 | 14.8 |  |
| 5 | 1.7 |  |
| 6 | 1.5 |  |
| 7 | 6.8 |  |
| 8 | 3.3 |  |
| 9 | -6.6 |  |
| 10 | 1.3 | } |  
| | **விண்ணப்பித்த குடிமக்கள்**
| 1 | -0.1 |  |
| --- | --- | --- |
| 2 | 9.7 |  |
| 3 | 16.1 |  |
| 4 | 42.1 |  |
| 5 | -0.2 |  |
| 6 | 2.9 |  |
| 7 | -7.0 |  |
| 8 | -1.7 |  |
| 9 | 1.1 |  |
| 10 | -8.0 | } |  
| | **விண்ணப்பித்த புலம்பெயர்ந்த குடிமக்கள்**
| 1 | 6.3 |  |
| --- | --- | --- |
| 2 | 11.4 |  |
| 3 | 6.0 |  |
| 4 | 27.3 |  |
| 5 | 8.1 |  |
| 6 | 12.7 |  |
| 7 | 7.7 |  |
| 8 | 15.6 |  |
| 9 | 3.3 |  |
| 10 | 7.4 | } |  
| | **ஒரு மில்லியன் மக்கள்தொகைக்கு விண்ணப்பித்த குடிமக்கள் தொகை**
| 1 | -0.3 |  |
| --- | --- | --- |
| 2 | 15.6 |  |
| 3 | 8.6 |  |
| 4 | -0.1 |  |
| 5 | 0.0 |  |
| 6 | 14.7 |  |
| 7 | -9.3 |  |
| 8 | -11.9 |  |
| 9 | -7.5 |  |
| 10 | -9.2 | } |  
| | **மொத்த உள்நாட்டு உற்பத்திக்கு விண்ணப்பித்த குடிமக்கள்தொகை**
| 1 | 11.7 |  |
| --- | --- | --- |
| 2 | 1.7 |  |
| 3 | -1.1 |  |
| 4 | 13.9 |  |
| 5 | 6.3 |  |
| 6 | -3.3 |  |
| 7 | -1.7 |  |
| 8 | -10.9 |  |
| 9 | 29.0 |  |
| 10 | -14.3 | } |  
| | **ஆய்வுக்கும் விருத்திக்கும் உண்டாகும் செலவுகள்**
| 1 | 5.08 |  |
| --- | --- | --- |
| 2 | 3.37 |  |
| 3 | 1.82 |  |
| 4 | 1.56 |  |
| 5 | 1.09 |  |
| 6 | 1.02 |  |
| 7 | 0.91 |  |
| 8 | 0.91 |  |
| 9 | 0.77 |  |
| 10 | 0.72 | } |  
| | **வழங்கப்பட்ட பட்டயங்களின் எண்ணிக்கை**
| 1 | 197,019 |  |
| --- | --- | --- |
| 2 | 185,827 |  |
| 3 | 63,865 |  |
| 4 | 48,700 |  |
| 5 | 22,413 |  |
| 6 | 21,519 |  |
| 7 | 19,948 |  |
| 8 | 13,304 |  |
| 9 | 8,583 |  |
| 10 | 8,416 | } |  
| | **செயல்பாட்டிலுள்ள பட்டயங்கள்**
| 1 | 1,613,776 |  |
| --- | --- | --- |
| 2 | 1,214,556 |  |
| 3 | 353,251 |  |
| 4 | 245,403 |  |
| 5 | 172,912 |  |
| 6 | 99,819 |  |
| 7 | 79,855 |  |
| 8 | 59,087 |  |
| 9 | 55,977 |  |
| 10 | 52,754 | } |
# தொடக்க ஏற்றி

**தொடக்கச் செயல் ( Booting )** என்பது கணினிகளில் ஒரு பயனர் தமது கணினிக்கு மின்னாற்றல் வழங்கித் தொடங்கும்போது அதன் வழமையானப் பணிகளை நிகழ்த்த கணினியைத் தயார்ப்படுத்தும் ஒரு நெறிமுறை ஆகும். தற்கால கணினிகளில் இது பொதுவாக இயக்கு தளத்தை ஏற்றித் தொடங்குவதாகும். மின்னாற்றல் வழங்கப்பட்டவுடன் ஒரு கணினி ஆற்றும் தொடக்கப் பணித்தொகுப்பு *ஏற்றத் தொடர்வினைகள்* என அழைக்கப்படுகின்றன. **தொடக்க ஏற்றி** என்பது மின்னாற்றல் பெற்றபின் தற்சோதனைகளை முடித்த கணினியில் முதன்மை இயக்கு தளத்தை ஏற்றும் அல்லது நிகழ்நிலைச் சூழலை அமைக்கும் ஒரு நிரல்தொகுதி ஆகும்.  
1950 களில் பெருமுகக் கணிப்பொறிகள் காலத்திலிருந்தே தொடக்கநிலை நிரல்களையும் இயக்கு தளங்களையும் சேமிப்பு நாடாக்களிலிருந்து கணினி நினைவகத்திற்கு ஏற்றுவது வழமையாக இருந்தது. இந்த நெறிமுறை பெருமுகக் கணிப்பொறிகள், மினி கணினிகள், மைக்ரோ கணினிகள், தனிநபர் கணினிகள், பயனாளர் இலத்திரனியல் கருவிகளில் நடைமுறையில் உள்ளது. சில எளிமையான பதிகணினி கருவிகளில் இந்த ஏற்றத் தொடர்வினைகள் தேவையிராது; மாற்றவியலா நினைவகங்களில் சேமிக்கப்பட்டுள்ள நிரலியக்கம் மூலம் மின்னாற்றல் பெற்றவுடனேயே இயங்கத் தொடங்கும். இத்தகைய மாற்றவியலா நினைவகத்தில் உள்ள நிரலியக்கத்தில் தொடங்கி ஒருகட்ட மற்றும் பலகட்ட ஏற்றத் தொடர்வினைகள் கொண்ட பல எடுத்துக் காட்டுகள் உள்ளன. தொடக்க ஏற்றத்தின் இத்தகைய ஏற்றத் தொடர்வினைகளின்போது இயக்குதளத்தின் அல்லது நிகழ்நிலை சூழல் தரவுகளின் இரட்டை இலக்கக் குறியீடுகள் அழியாச் சேமிப்பான இரண்டாம்கட்ட நினைவகங்களிலிருந்து (வன்தட்டு நினைவகம்) மறையக்கூடிய குறிப்பில்வழி அணுகல் நினைவகங்களுக்கு ஏற்றப்பட்டு கணினிச் செயல்படத் தொடங்குகிறது. ஐபிஎம் பெருமுகக் கணினிகளில் இந்த நெறிமுறை *தொடக்க நிரல் ஏற்றம்* (Initial Program Load) என்று அறியப்பட்டது.
# தொடக்க ஏற்றி

## மேலும் அறிய

- How Computers Boot Up
- Practical bootloader tutorial for ATmega microcontrollers
- Booting with Grub at OSDEV Community
- Tutorial on writing hello world bootloader
- x86 BootStrap Programming Tutorial
- Bootstrapping FreeBSD
- The Linux boot process unveiled
- Mac OS X Boot Process
-
-
-
-
- Windows Mobile 5.0 Soft Reset
- Pocket PC devices hard reset and soft reset
- Cell phone, Tablet and Pocket PC devices hard reset and soft reset
- Understanding Multibooting
# உலங்கு வானூர்தி நிலையம்

, ஒன்ராறியோ, நயாகரா அருவிவில் உள்ள உலங்கு வானூர்தி நிலையம்]]  
**உலங்கு வானூர்தி நிலையம்** என்பது உலங்கு வானூர்திகள் பயன்படுத்தும் சிறிய வானூர்தி நிலையம் ஆகும். ஒரு சில உலங்கு வானூர்திகள் நிறுத்திக்கொள்ளவும், இதர பராம்பரிப்பு பணிகளான எரிபொருள், விளக்குகள் போன்ற வசதிகளையும் உள்ளடைக்கியதாகும். சில பெரு நகரங்களில் சுங்கச்சாவடிகளும் இருக்கும். நகரஙகளுக்கு அருகே இருப்பதால் விரைவில் பெருநகரங்களின் பயணிகளை ஏற்றிச்செல்லமுடிகிறது. உலங்கு வானூர்தி நிலையங்களில் ஓடுதளங்கள் போல எண்களிட்டோ, திசைகாட்டியோ இருப்பதில்லை.
# விக்கிப்பீடியா:ஆலமரத்தடி/தொகுப்பு68

## விக்கி பரப்புரை-சேலம்

விக்கிப்பீடியா:சனவரி 25, 2012 சேலம் தமிழ் விக்கிப்பீடியா பரப்புரை பக்கத்துக்கு நகர்த்தப்பட்டுள்ளது.
# விக்கிப்பீடியா:ஆலமரத்தடி/தொகுப்பு68

## இந்திய வரைபடம்

புகுபதியா பயனர் 212.121.219.1 பல கட்டுரைகளில் திசம்பர் 2011 முதல் இந்திய வரைபடங்களை மாற்றி வருகிறார். இது இந்திய நாட்டுப்பகுதிகளை சர்ச்சைக்குள்ளானவையாக காட்டுகின்றது. விக்கி மாநாட்டில் நடைபெற்ற நிகழ்வுகளை அடுத்து இவை பற்றி முடிவெடுக்க வேண்டும்.--மணியன் 17:05, 25 சனவரி 2012 (UTC)
:இப்போதைக்கு மீளமைத்துள்ளேன். முன்பிருந்த படங்களும் சர்ச்சைக்குரிய பல பகுதிகளைக் காட்டுமாறே உள்ளன. எனினும் தற்காலிகமாக முன்னிருந்த பதிப்புக்கே மாற்றியுள்ளேன்.--சோடாபாட்டில்<sup>உரையாடுக</sup> 17:30, 25 சனவரி 2012 (UTC)
# விக்கிப்பீடியா:ஆலமரத்தடி/தொகுப்பு68

## விக்கி உறவாடலில் மதிப்புறு நற்பண்பு
குறிப்பிட்ட ஒரு பயனரின் கட்டுரைகளை மட்டும் குறை காண வேண்டும் என்ற நோக்கு இல்லை. சனவரி 1, 2012 முதலே பல்வேறு கட்டுரைகளையும் உரை திருத்தி உள்ளேன். இவ்வாறு உரை திருத்துவதற்கு ஏதேனும் ஒரு கட்டுரை வசதியைப் பயன்படுத்துகிறேன். குறிப்பிட்ட பயனர் எழுதிய 9000 கட்டுரைகள் என்பது தமிழ் விக்கிப்பீடியாவின் மொத்தக்கட்டுரைகளில் ஐந்தில் ஒரு பங்கு (எண்ணிக்கை அளவில்). எனவே, இக்கட்டுரைகளே ஏதேனும் ஒரு கட்டுரையில் அதிகமாகச் சிக்குகின்றன. அவற்றை உரை திருத்த முயலும் போது காணும் பிரச்சினைகளையே முன்வைக்கிறேன். குறிப்பிட்ட ஒருவர் எழுதிய கட்டுரைகள் என்பதற்காக ஐந்தில் ஒரு பங்கு கட்டுரைகளை எப்படியேனும் இருந்து விட்டுப் போக அனுமதிக்க முடியாது.  
//அவரவர் தனக்கு கிடைக்கும் நேரத்தில் வேறு விக்கிப் பங்களிப்புகளைச் செய்தாலே தமிழ் விக்கி தானாக வளர்ச்சியடையும். அப்படியில்லாமல் இந்த உரையாடல்களே விக்கியின் வளர்ச்சியைத் தீர்மானிக்கும்//  
உரை திருத்தம், தகவல் சரி பார்ப்பு, கட்டுரைகள் ஒழுங்கமைப்பு என்பதும் விக்கிப்பணி தான். பிழைகள் மண்டிகிடக்கிற 10000 பக்கங்களை உடைய கலைக்களஞ்சியத்தை விலை கொடுத்து வாங்குவீர்களா இல்லை குறைந்த அளவு பிழை உள்ள 1000 பக்க கலைக்களஞ்சியத்தை வாங்க முனைவீர்களா? தமிழ் விக்கிப்பீடியாவின் வளர்ச்சி என்பது எண்ணிக்கையில் மட்டும் இல்லை. இயன்ற அளவு தரம் பேணுவதும் தமிழ் விக்கிப்பீடியாவின் வளர்ச்சியே--இரவி 17:05, 27 சனவரி 2012 (UTC)
:தமிழ் விக்கியில் நட்புச்சூழல் பாதுகாக்கப்பட்டு வந்துள்ளது என்று இங்கு சொல்லிக்கொண்டிருந்தார்கள். அதனால்தான் அண்மையில் நடந்த விடயங்களைக் கூறி, உண்மையிலேயே அப்படித்தான் உள்ளதா என்ற கேள்வியை முன் வைத்தேன். நான் எழுதியதைத் தவறாகப் புரிந்துகொண்டு அதற்கு இத்தனை விளக்கம் தந்திருக்கத் தேவையில்லை. அத்தனை விளக்கமும் தேவையே இல்லாமல் உள்ளது. கலைக்களஞ்சியத்தின் தரத்தை விட நட்புச்சூழல் முக்கியம் என்று நான் எங்கேயும், எப்போதும் கூறவில்லை. அப்படியிருக்க எனக்கேன் அத்தனை விளக்கமும். //உரை திருத்தம், தகவல் சரி பார்ப்பு, கட்டுரைகள் ஒழுங்கமைப்பு என்பதும் விக்கிப்பணி தான்.// இது எனக்கும் மிக நன்றாகவே தெரியும் (நான் செய்யாவிட்டாலும் கூட). மேலும், தரமற்றதாயினும் எண்ணிக்கை அதிகரிக்க வேண்டும் என்று நான் எங்கேயும் கூறவில்லை. அப்படியிருக்க நான் அப்படிக் கூறியதுபோன்று, எனக்கு விளக்கங்கள் எல்லாம் தரப்பட்டு, என்னிடம் இதை வாங்குவீர்களா, அதை வாங்குவீர்களா என்று கேள்வி கேட்கப்படுகின்றது. இப்படியான விவாதங்கள் தேவைதானா? தேவையில்லாமல் (அதாவது என்னைப் பொறுத்த அளவில்) இவ்வகையான உரையாடல்கள் நீண்டு கொண்டே செல்வதும் விக்கிப்பணிதான் என்பதில்தான் எனக்கு கருத்து வேறுபாடு. இனியும் இந்த உரையாடலில் தொடர்ந்து நீட்டிப்பதில் எனக்கு விருப்பமில்லை. என்னால் தொடர்ந்து விக்கிப்பணிகளில் கவனம் செலுத்த நேரமும், சூழலும் இல்லாமல் இருக்கின்றதே என்ற பிரச்சனையில் இருக்கும்போது, இந்த உரையாடல் தேவையற்றதாகவே இருக்கின்றது. எனவே இத்துடன் நிறுத்திக் கொள்கின்றேன். --கலை 22:21, 27 சனவரி 2012 (UTC)  
கலை, நீங்கள் தெரிவித்த அதே கருத்தை வேறு பலரும் வெவ்வேறு விதமாக வெவ்வேறு இடங்களில் கேட்டிருந்தார்கள். அனைவருக்கும் பொதுவாகவே தெரிவித்து இருந்தேன். தங்களை நோக்கி விவாதம் செய்யும் செய்யும் தொனியில் அவை இருந்திருந்தால், அருள் கூர்ந்து பொறுத்துக் கொள்ளவும். நன்றி--இரவி 22:26, 27 சனவரி 2012 (UTC)
# விக்கிப்பீடியா:ஆலமரத்தடி/தொகுப்பு68

## விக்கி உறவாடலில் மதிப்புறு நற்பண்பு-2

சுந்தர் எழுப்பிய இது மிகவும் முக்கியமான ஒன்று (விக்கிக் குழுமத்தின் அடிப்படை) என்பதால் இது பற்றிக் கூற விரும்புகின்றேன். அதிகம் பேசினால் நேரம் வீணாகுமே என்று நினைத்தாலும், சில சொல்ல வேண்டியது கடமை ஆகின்றது. அருள்கூர்ந்து நான் கூறும் சில தன்முகக் கூற்றுகளுக்குப் பொறுத்துக்கொள்ள வேண்டுகிறேன்,  
இவை என் தனிப்பட்ட கருத்துகள்தாம். சோடாபாட்டில் மிகச்சிறந்த பங்களிப்பாளர். நானறிய அண்மையில் வந்தவர்கள் யாவரைக் காட்டிலும் அவரே அதிகம் பங்களித்துள்ளார் (இது என் தனிப்பட்ட கணிப்பு, யாரையும் புண்படுத்தும் நோக்கில் கூறப்பட்டதல்ல; பொதுவாக விக்கியில் பங்களிப்பாளர்களை இப்படி ஒப்பிட்டுப் பேசுவதும் நல்ல போக்கு அல்ல என்பதை அறிந்தும் இதனைக் கூறுகின்றேன்). துப்புரவுப் பணியிலும் அவரே முன் நிற்பவர். கேட்டவர்களுக்கெல்லாம் உடன் உதவும் பாங்கினர். வியப்பூட்டும் உழைப்பு! எப்படி அவருக்கு இவ்வளவு நேரம் கிட்டுகின்றது என்பது எனக்கு இன்னொரு வியப்பு :) அப்படியே ஒருவருக்கு நேரம் இருந்தாலும், இப்படி உழைப்பைக் கொடையாகத் தருவது மிகவும் போற்றத்தக்கது அல்லவா? நான் அவரை நெஞ்சாரப் போற்றுகின்றேன், ஆனால் ஒன்றே ஒன்றைத்தான் அவர் சற்று வேறாகப் புரிந்துகொண்டு இயங்குகின்றார் என்று எனக்குத் தோன்றுகின்றது. விக்கியின் வளர்ச்சிக்கு, அறிவாக்க வளர்ச்சிக்கு, தகுந்த பண்பான உரையாடல் மிக முக்கியம். நடுநிலைமை, அறிவை அடிப்படையாக வைத்தும், அறத்தோடும் கருத்தை முன்னிறுத்திப் பேசுதல் ஆகியவை முக்கியம் என்பதை அவர் இன்னும் போற்றி நடந்தால் நன்றாக இருக்கும். கருத்து வேறுபாடுகள் இருந்தாலும் (பல காலும் இருக்கவே செய்யும், அது மிகவும் நல்லதும் கூட, அடிப்படையும் கூட), ஆனால் அவற்றை முறைப்படி பாங்குடன் (நட்புறவான முறையில்) முன் வைத்து கருத்தாடி, வளர்முகமாகப் பணியைத் தொடர வேண்டும். "நீ-நான்" என்று பேசுவதும், பயனர்களை இளக்காரமாகப் பேசுவதும், தனிப்பட இழித்தும் தாக்கியும் பேசுவதும், கட்டாயம் சுந்தர் இங்கு கூறும் "விக்கி உறவாடலில் மதிப்புறு நற்பண்பை" வளர்க்காது. சூன் 25, 2011 இல் சோடாபாட்டில் என்னிடம் நடந்து கொண்டதும், அண்மையில் பேச்சு:நிக்கோலசு கோப்பர்னிக்கசு பக்கத்தில் நடந்து கொண்டதும் தக்க எடுத்துக்காட்டுகள். குறிப்பிட்டுக் கூற வேண்டும் எனில் கூறுகின்றேன், ஆனால் அதில் நீங்கள் எடுத்தாண்ட குரல், தனிப்பட என்னைத் தாக்கிக் கூறிய சொற்கள் "incivil". ஆனால் இதையெல்லாம் அலசி நேரம் வீணணக்குவதைவிட, இன்னும் சற்று நல்லுணர்வோடு உரையாடுவோமே என்று கொண்டால் நல்லது. நான் 2006 இல் இருந்து தமிழ் விக்கியில் கண்ட சிறப்பே வியக்கத்தக்க நல்லுறவாட்டம். கருத்து வேறுபாடுகள் இருந்த பொழுதும், பண்புடனேயே உறவாடி, கருத்தை முன் வைத்து, அறமான முறையிலுமே உறவாடினோம். ஒருமுறை கூட நான் :w:en:WP:CIV,:w:en:WP:NPA முதலானவற்றைச் சுட்டிக்காட்டிப் பேசத் தேவை இருந்ததில்லை. 2003 இல் தொடங்கி இந்த 2012-இல்தான் ஏறத்தாழ முதன்முதலாகச் சுட்டிப் பேசுகின்றோம் என்றால் அதுவே ஒரு சிறு வரலாற்று நற்செய்தி. விக்கியில் நான் பங்களிக்கத் தொடங்கி ஐந்து ஆண்டுகள் நிறைவு பெற்ற பொழுது இந்த நல்லுரையாடல் பண்பைத்தான் நினைந்து போற்றினேன். வரும் ஆண்டுகளிலும் சிறப்பாக ஆக்கங்கள் செய்வோம், கூட்டாக! --செல்வா 04:04, 27 சனவரி 2012 (UTC)
:கருத்துக்கு நன்றி செல்வா. -- சுந்தர் <sup>\பேச்சு</sup> 07:48, 27 சனவரி 2012 (UTC)
# விக்கிப்பீடியா:ஆலமரத்தடி/தொகுப்பு68

## அலகு மாற்ற வார்ப்புரு

அலகு மாற்ற வார்ப்புரு மீட்டரில் இருந்து அடிக்கு மாற்றியபோது தவறான பெறுமானங்களை தருகிறது.  
பார்க்க: ****  
திருத்தி உதவவும்.--சஞ்சீவி சிவகுமார் 06:39, 27 சனவரி 2012 (UTC)  
:மூன்று இலக்கங்களுக்கு மேல் அடியின் மதிப்பு வந்தல், இப்படி சுருங்கி (1,450 என்பது 1.45) வருகிறது. மேலும் ஆராய்கிறேன்.--சோடாபாட்டில்<sup>உரையாடுக</sup> 07:17, 27 சனவரி 2012 (UTC)  
:நன்றி சோடாபாட்டில். ஆங்கில விக்கியில் இந்த வழு இல்லை.--சஞ்சீவி சிவகுமார் 10:46, 27 சனவரி 2012 (UTC)  
::வழுவைக் களைய முடியவில்லை சஞ்சீவி, 2007க்குப் பின் ஆங்கில விக்கியின் convert வார்ப்புரு முழுமையாக சீரமைக்கப்பட்டுள்ளது போலிருக்கிறது. அதை அப்படியே மீண்டும் இறக்குமதி செய்ய வேண்டுமென நினைக்கிறேன்.--சோடாபாட்டில்<sup>உரையாடுக</sup> 07:42, 28 சனவரி 2012 (UTC)
# விக்கிப்பீடியா:ஆலமரத்தடி/தொகுப்பு68

## ஜனவரி / சனவரி மற்றும் பிற மாதங்கள்

நான் Featured Feeds உருவாக்கி வருகிறேன். அதற்கு போன்ற மீடியாவிக்கி variables பயன்படுத்த வேண்டும்.அதன் value தற்பொழுது **சனவரி** என்றுள்ளது. ஆனால் தெரியுமா உங்களுக்கு பக்க உரலிகள் (உதா) ஜனவரி என இருக்கின்றன. Can we have consistent naming practices which will make this easy? ஸ்ரீகாந்த் 06:45, 27 சனவரி 2012 (UTC) PS: Its not about grantha, its about following uniform standards which will help machine reading, its also not about content pages, this affects only URL patterns, templates etc.
:தமிழ் விக்கியில் உள்ள மீடியாவிக்கி மாறிலிகள் அனைத்தும் கிரந்தமற்றவையாக உள்ளன. அவற்றைப் பொதுவாக எடுத்துக் கொண்டு, பிற வடிவங்களுக்கு வழிமாற்று கொடுத்துவிடலாம். இனி உருவாகும் உ.தெ. பக்கங்களை கவனமாக அவ்வாறே செய்து விடுகிறேன்.--சோடாபாட்டில்<sup>உரையாடுக</sup> 06:58, 27 சனவரி 2012 (UTC)
# விக்கிப்பீடியா:ஆலமரத்தடி/தொகுப்பு68

## தமிழ் விக்கி ஊடகப்போட்டியில் 10,000 ஊடகங்கள்

ஊடகப்போட்டியில் 10,000 வது ஊடகம்  
--எஸ்ஸார் 14:15, 27 சனவரி 2012 (UTC)
:வாழ்த்துகள்!!
--மணியன் 15:21, 27 சனவரி 2012 (UTC)
:மிகவும் மகிழ்ச்சி தரும் செய்தி. இதற்காக உழைத்த சோடாபாட்டில் முதலான அனைத்து பங்களிப்பாளர்களுக்கும் படங்களைப் பதிவேற்றிய அனைவருக்கும் வாழ்த்துகள். -- சுந்தர் <sup>\பேச்சு</sup> 15:25, 27 சனவரி 2012 (UTC)--மரு. பெ. கார்த்திகேயன் (karthi.dr) 17:02, 27 சனவரி 2012 (UTC)
::மிகவும் மகிழ்ச்சியான செய்தி. (1) எங்கே இந்த ஊடகக்கோப்புகளைப் பார்க்கலாம்? (2) ஒவ்வொரு வகையிலும் எவ்வளவும் கோப்புகள் உள்ளன (ஓளிப்படம்/நிழற்படம், நிகழ்படம், அசைபடம், ஒலிக்கோப்பு, வரைபடம் முதலானவை)? தற்பொழுதைய நிலவரம் என்ன என்று பகிர்ந்தால் நல்லது. ஏற்கனவே மிக அண்மையில் காமன்சில் இட்ட கோப்புகள் இக் கணக்கில் வருமா, வராதா?--செல்வா 15:53, 27 சனவரி 2012 (UTC)  
:::மிகவும் மகிழ வைக்கும் செய்தி. எப்போது 10000 வரும் அடிக்கடி அந்தப் பக்கத்தைப் பார்த்துக் கொண்டிருந்தே :) இத்திட்டம் தமிழ் விக்கிப்பீடியாவுக்கு அருமையான வளத்தைச் சேர்ப்பதுடன், பரப்புரையிலும் பயன்பட்டிருக்கிறது. மற்ற விக்கிப்பீடியர்கள் ஒரு எடுத்துக்காட்டாகப் பார்க்கக்கூடிய திட்டம். இத்திட்டத்தை முன்மொழிந்து சிறப்பாக நடத்தி வரும் அனைத்துப் பயனர்களுக்கும் என் உளமார்ந்த நன்றி. குறிப்பாக, ஆயிரக்கணக்கில் ஒலிக்கோப்புகளை ஏற்றியுள்ள booradleypயின் பணி மெச்சத்தக்கது. செல்வா, பதிவேற்றியுள்ள படங்களை http://commons.wikimedia.org/wiki/Category:TamilWiki_Media_Contest பக்கத்தில் காணலாம். http://commons.wikimedia.org/w/index.php?title=Special:UploadWizard&campaign=twmc பயன்படுத்தி பதிவேற்றிய படங்கள் இக்கணக்கின் கீழ் வரும்--இரவி 17:16, 27 சனவரி 2012 (UTC)
:: போட்டிக்கான சிறப்பு இடைமுகம்(வழக்கமான காமன்ஸ் கேட்கும் கேள்விகளில் சிலவற்றை மட்டுமே கேட்கும்) வழியாக மட்டுமல்லாமல், பிற வழிகளில் தறவேற்றம் செய்து பகுப்பு சேர்த்தால் கூட அப்பகுப்பில் வரும். இப்போட்டிக்கு எளிதாக பல கோப்புகளை பதிவேற்ற வேண்டும் என ஒரு பயனர் தானே ஒரு கருவியை நிரலாக்கியுள்ளார். இது முற்றிலும் எதிபாராமல் நிகழ்ந்த மற்றொரு நல்ல காரியம் :) ஸ்ரீகாந்த் 03:27, 28 சனவரி 2012 (UTC)
# விக்கிப்பீடியா:ஆலமரத்தடி/தொகுப்பு68

## துடுப்பாட்டக்காரர்கள் பற்றிய கட்டுரைகளின் நம்பகத்தன்மை
//கிரந்தமற்றல் தேவையற்ற வீண் சர்ச்சைகளை வளர்த்து நமது நேரத்தை வீணடித்து விக்கியின் வளர்ச்சியினைத் தடுக்கிறதே ஒழிய ஆக்கப்பூர்வமாக எதையும் சாதிப்பதில்லை// என்று நீங்கள் சொல்வதற்கும்  
ஒரே மாதிரியான பிழை மலிந்த ஆயிரமாயிரம் கட்டுரைகள் மற்றவர்களின் நேரத்தை வீணடித்து தமிழ் விக்கியின் வளர்ச்சியைத் தடுக்கிறது என்பதற்கும் பெரிய வேறுபாடு இல்லை. ஒரே கிரந்த உரையாடல் சிலருக்கு அரைத்த மாவாகவும் சிலருக்கு நேர விரயமாகவும் இருப்பது போலவே ஒரே மாதிரியான பிழைகள் உரை திருத்துவோருக்கு நேர விரயமே. நமக்கு இருக்கிற வளங்களுக்குள் கிரந்தம் போன்ற சர்ச்சைகளைத் தவிர்த்தால் தமிழ் விக்கி இன்னும் வளரும் என்று நீங்கள் நினைக்கிறீர்கள். அதே போல் நமக்கு இருக்கிற வளங்களுக்குள் வேறு என்ன செய்தால் தமிழ் விக்கி வளரும் என்று பிறர் எண்ணக்கூடாதா?
--இரவி 08:55, 28 சனவரி 2012 (UTC)
# திருதம்

**திருதம்** என்பது கர்நாடக இசையின் தாளங்களில் ஒரு அங்கம் ஆகும். சப்த தாளங்களில் வருகின்ற அங்கங்கள் மூன்று ஆகும். இவற்றுள் அனுத்திருதம் இரண்டாவது அங்கம் ஆகும்.  
திருதம் ஒரு தட்டு மற்றும் ஒரு வீச்சு கொண்டது. திருதத்தின் அட்சர காலம் இரண்டாகும். இதன் குறியீடு "O" ஆகும்.
# மாற்றவியலா நினைவகம்

**மாற்றவியலா நினைவகம் ** (*Read-only memory* அல்லது **ரோம்** , *ROM*) என்பது கணினிகளில் பயன்படுத்தப்படும் ஒருவகை தரவுச் சேமிப்பு வன்பொருளாகும். பொதுவாக இது ஓர் கணினிச் சில்லில் அமைக்கப்பட்டிருக்கும். நேரடி அணுகல் நினைவகம் போலன்றி இதில் சேமிக்கப்பட்டுள்ள தரவுகள் மின்னாற்றல் இல்லாதநிலையிலும் மறைவதில்லை. எனவே இவை **மாயமாகா நினைவகம்** (Non Voltile Memory) எனவும் குறிப்பிடப்படுகிறது. இதில் எழுதப்பட்டுள்ள தரவுகளை கணினியின் வழமையான செயல்பாட்டின்போது மாற்றவோ அழிக்கவோ இயலாது. இந்தத் தன்மையால் கணினிகளின் *பயோசு* எனப்படும் *அடிப்படை உள்ளீடு/வெளியீடு அமைப்புகளில்* மாற்றவியலா நினைவகம் பயன்படுத்தப்படுகிறது. சில பயனாளர் இலத்திரனியல் கருவிகளில் நிலை மென்பொருளுக்கான நினைவகமாகப் பயன்படுத்தப்படுகிறது.  
இவற்றில் உள்ள தரவுகளை மாற்றுகின்ற தன்மையைப் பொறுத்து இவை வகைப்படுத்தப்படுகின்றன:
- உள்மறை ரோம்: இந்த வகை நினைவகங்களில் உள்ள தரவுகள் தொழிற்சாலையிலேயே ஒரேமுறையாக எழுதப்படுகின்றன. இவற்றை எப்போதுமே மாற்றவியலாது. இதன் முதன்மையான பயன் இவற்றை தயாரிக்கும் செலவு மிகக் குறைவானதாகும்.
- நிரல்படு ரோம் (PROM): ஒருமுறை நிரல்படுத்த முடியும். தொழிற்சாலையிலிருந்து எந்த "நிரலுமின்றி" விற்பனைக்கு வருகிறது. தற்போது இவற்றிற்கு மாற்றாக அழிபடு நிரல்படு ரோம்கள் வெளியாகியுள்ளன.
- அழிபடு நிரல்படு ரோம் (EPROM): இவ்வகை ரோம்களில் தரவுகள் புற ஊதா ஒளியால் அழிக்கக்கூடியனவாக உள்ளன.
- மின் அழிபடு நிரல்படு ரோம் (EEPROM): இவ்வகை ரோம்களில் மின் சைகைகள் மூலம் தரவுகள் அழிக்கப்படக் கூடும். இன்றைய நாட்களில் திடீர் நினைவகங்கள் பெரும்பாலும் பயன்படுத்தபடுகின்றன.
# மச்சிலே யாரு

**மச்சிலே யாரு** எனக் கேட்டு உரையாடி விளையாடப்படும் சிறுமியர் விளையாட்டு இது. மாடிவீட்டு மொட்டை மாடியை மச்சு என்பது வழக்கு.
# மச்சிலே யாரு

## ஆடும் முறை

குனிந்திருக்கும் ஒருவர் முதுகு பச்சாகக் கருதப்படும். அதன்மீது மற்றொருவர் குப்புறவோ, மல்லாந்தோ சாய்ந்திருப்பார். இருவருக்கும் இடையே இசையோடு கூடிய உரையாடல் நிகழும். உரையாடலின் நிறைவில் குனிந்திருப்பவர் விசுக்கென எழுவார். இதனால் சாய்ந்திருப்பவர் கீழே விழ நேரும்.  
இது கவனமாக இருக்கப் பயிற்சி தரும் ஒருவகை விளையாட்டு.  
பாடல்
| குனிந்திருப்பவர் | சாய்ந்திருப்பவர் |  |
| --- | --- | --- |
| மச்சிலே யாரு | நானு |  |
| என்ன செய்கிறாய் | நெல் காயப் போடுகிறேன் |  |
| என்ன நெல்லு | பச்சை நெல்லு |  |
| பச்சை நெல்லு எதற்கு | பணியாரம் சுட |  |
| பணியாரம் எனக்கு | பிசுக்கு | } |
(இப்படிச் சாய்திருப்பவர் சொல்லும்போது குனிந்திருப்பவர் விசுக்கென எழுவார்)
# மஞ்சள் நீர் விளையாட்டு

:::*இந்தக் கட்டுரை மஞ்சள் நீர் விளையாட்டு பற்றியது. பிற மஞ்சள் நீராட்டு பயன்பாட்டுக்கு, மஞ்சள் நீராட்டு என்பதைப் பார்க்கவும்.*  
**மஞ்சள் நீர் விளையாட்டு** அல்லது **மஞ்சள் நீராட்டு** என்பது நாட்டுப்புறங்களில் கொண்டாடப்படும் ஒரு விழா ஆகும். மஞ்சள் நீராட்டு அன்று முறைமாமன் மேல் முறைப்பெண்ணும், முறைப்பெண் மேல் முறைமாமனும், திருமணம் ஆனவர்கள் நாத்துணைப் பெண்கள் மீதும், அரைத்த மஞ்சள் கலந்த நீரை ஊற்றி மகிழ்வர். இக்கொண்டாட்டம் **மஞ்சள் தண்ணீர் ஊற்றுதல்** எனவும் அழைக்கப்படுகிறது. தமிழ் மக்களின் பண்டையகால விழாக்களில் இதுவும் ஒன்று. தமிழ்நாட்டில் பருவப் பெண்களும் ஆண்களும் தன் உரிமையைக் காட்டும் வகையில் மஞ்சள் நீர் தெளித்து விளையாடுவர்.
# மஞ்சள் நீர் விளையாட்டு

## கொண்டாட்ட விதிமுறைகள்

மஞ்சள் நீர் விளையாட்டில் பெண்கள் ஆண்களின் மீது மஞ்சள் நீர் ஊற்றலாம். ஆனால், ஆண்கள் பெண்கள் மீது ஊற்றுவது கிடையாது. ஆண்கள் பிற ஆண்களின் மீது ஊற்றலாம். பெண்கள் பிற பெண்கள் மீதும் ஊற்றுவது கிடையாது. இவ்விழாவின் போது இசைக் கருவிகள் வாசிப்பவர்கள் மீது மட்டும் மஞ்சள் நீர் ஊற்றப்பட மாட்டாது; ஏனைய அனைத்து ஆடவரின் மீதும் மஞ்சள் நீர் ஊற்றப்படும்.  
பெரும்பாலும் அண்ணன், தம்பிமார் மீது பெண்கள் ஊற்ற மாட்டார்கள். மச்சான்கள் அல்லது முறை மாமன்கள் மீதே இம்மஞ்சள் நீரை ஊற்றுவர். ஆண்கள் நண்பர்கள், உறவினர்கள் என அனைவரின் மீது இம்மஞ்சள் நீரை ஊற்றி விளையாடுவர். மஞ்சள், தண்ணீர், வேப்பிலை உள்ளிட்டவை இக்கலவையில் இருக்கும். பிற வண்ணங்களைக் கலப்பதும் தற்போது நடைமுறையில் உள்ளது. சில இடங்களில் பிற வண்ணங்கள் கலப்பது தடை செய்யப்பட்டுள்ளது.
# மஞ்சள் நீர் விளையாட்டு

## விழாக் காலம்

- மஞ்சள் நீர் விளையாட்டு]]
மஞ்சள் நீர் விளையாட்டு பல்வேறு நாட்களில், பல்வேறு இடங்களில் உள்ள மக்களால் கொண்டாடப்பட்டாலும் கோவில் விழாக்களின் போது மட்டுமே அதிக முக்கியத்துவம் பெறுகிறது. ஊர்த்திருவிழா முடிந்த பின்னர் சாமியைக் குடிவிடும் நாளில் இது நடைபெறும். சில ஊர்களில் தைம்மாதம் மூன்றாம் நாள், காணும் பொங்கல் சில இடங்களில் அம்மன் திருவிழாக்களிலும் திருநாளைக் குடி விடுவதாக எண்ணி மஞ்சள்நீர் ஊற்றுவதும் உண்டு. ஈரோடு மாவட்டம் மற்றும் அதனைச் சுற்றியுள்ள பகுதிகளில் மாரியம்மன் கோவில் விழாவின் போது, கம்பம் எடுக்கும் விழாவுடன் இணைந்து கொண்டாடப்படுகிறது. பிற உள்ளூர் திருவிழாக்காலங்களிலும் மஞ்சள் நீராட்டு நடைபெறுகிறது. இவ்விழா தனி விழாவாக இல்லாமல் கடவுளின் உருவச்சிலை அல்லது கடவுள் சார்ந்த பொருட்களின் ஊர்வலத்தின் போது இவ்விழா கொண்டாடப்படுகிறது.
# மஞ்சள் நீர் விளையாட்டு

## வண்ணங்கள்

தற்போது இவ்விழாவில் மஞ்சள் மட்டுமல்லாது பிற வண்ணங்கள் தரக்கூடிய பொடிகளையும் தண்ணீரில் கலந்து ஊற்றுகின்றனர். வட மாநிலங்களில் நடைபெறக்கூடிய ஹோலி பண்டிகை இதனை ஒத்தவகையில் உள்ளது. மஞ்சள்நீரைப் பீச்சனாங்குழாய் மூலம் பீச்சி விசிறுவதும் உண்டு. சிலர் மஞ்சள் நீரில் பாக்குச் சாயம் கலந்தும் விசிறுவர்.
# பிரெட்ஷ்ணைடரின் வாய்பாடு

வடிவவியலில் **பிரெட்ஷ்ணைடரின் வாய்ப்பாடு** (*Bretschneider's formula*) என்பது ஒரு குவிவு நாற்கரத்தின் பரப்பு காணும் வாய்ப்பாடு.  
இந்த வாய்ப்பாட்டின்படி குவிவு நாற்கரத்தின் பரப்பு:  
:<math> K = \sqrt {(s-a)(s-b)(s-c)(s-d) - abcd \cdot \cos^2 \(\frac{\alpha + \gamma}{2}\)}.</math>  
இங்கு *a*, *b*, *c*, *d* – நாற்கரத்தின் பக்கங்கள், *s* -நாற்கரத்தின் அரைச்சுற்றளவு, மற்றும் <math>\alpha \,</math>, <math>\gamma \,</math> -இரண்டும் நாற்கரத்தின் எதிர்க் கோணங்கள். எதிரெதிர்க் கோணங்கள் <math>\beta \,</math>, <math>\delta \,</math> -வாகவும் இருக்கலாம். ஏனெனில் நான்கு கோணங்களின் கூட்டுத்தொகை <math>\alpha + \beta + \gamma + \delta = 360</math> என்பதும் <math>cos(\theta) = cos (360 - \theta)</math> என்பதும் உண்மை.  
பிரெட்ஷ்ணைடர் வாய்பாடு, எந்தவொரு நாற்கரத்திற்கும் பொருந்தும். இந்த வாய்பாட்டைப் பயன்படுத்துவதற்கு நாற்கரங்கள் வட்ட நாற்கரங்களாக இருக்க வேண்டிய அவசியம் இல்லை.  
1842 -ல், ஜெர்மானிய கணிதவியலாளர் *கார்ல் ஆண்டன் பிரெட்ஷ்ணைடர்* இந்த வாய்பாட்டைக் கண்டுபிடித்தார். அதே ஆண்டில் மற்றொரு ஜெர்மன் கணிதவியலாளர் *கார்ல் ஃவான் ஸ்டாட்டும்* இதனைக் கண்டுபிடித்தார்.
# பிரெட்ஷ்ணைடரின் வாய்பாடு

## நிறுவல்

நாற்கரத்தின் பரப்பை *K* எனக் குறித்தால்:  
:<math> \begin{align} K &= \text{area of} \triangle ADB + \text{area of} \triangle BDC \\
&= \frac{a d \sin \alpha}{2} + \frac{b c \sin \gamma}{2}. \end{align} </math>  
:<math> \begin{align} 2K = a d \sin \alpha + b c \sin \gamma. \end{align} </math>  
வர்க்கம் காண (இருமடியாக்க):  
:<math> 4K^2 = (ad)^2 \sin^2 \alpha + (bc)^2 \sin^2 \gamma + 2abcd \sin \alpha \sin \gamma. \, </math> ------(1)  
கொசைன் விதிப்படி:
:<math>BD^2 = a^2 + d^2 -2ad \cos \alpha = b^2 + c^2 -2bc \cos \gamma, \, </math>  
<math>a^2 +d^2 -b^2 -c^2 = 2ad \cos \alpha -2bc \cos \gamma, \, </math>  
<math>\frac{a^2 +d^2 -b^2 -c^2}{2} = ad \cos \alpha -bc \cos \gamma, \, </math>  
வர்க்கம் காண (இருமடியாக்க):
:<math>\frac{(a^2 + d^2 - b^2 - c^2)^2}{4} = (ad)^2 \cos^2 \alpha +(bc)^2 \cos^2 \gamma -2 abcd \cos \alpha \cos \gamma. \,</math>----------(2)  
(1), (2) இரண்டையும் கூட்ட:  
:<math>4K^2 + \frac{(b^2 + c^2 - a^2 - d^2)^2}{4} = (ad)^2 + (bc)^2 - 2abcd \cdot \cos (\alpha + \gamma). \, </math>  
:<math>16K^2 = - (b^2 + c^2 - a^2 - d^2)^2 + 4(ad)^2 + 4(bc)^2 - 8abcd \cdot \cos (\alpha + \gamma). \, </math>  
:<math>16K^2 = - (b^2 + c^2 - a^2 - d^2)^2 + 4(ad)^2 + 4(bc)^2 - 8abcd\cdot (2\cos^2 \(\frac{\alpha + \gamma}{2}\) - 1). \, </math>  
:<math>16K^2 = - (b^2 + c^2 - a^2 - d^2)^2 + 4(ad)^2 + 4(bc)^2 + 8abcd - 16abcd \cdot \cos^2 \(\frac{\alpha + \gamma}{2}\) \, </math>  
:<math>16K^2 = (2(ad)+2(bc))^2- (b^2 + c^2 - a^2 - d^2)^2 - 16abcd \cdot \cos^2 \(\frac{\alpha + \gamma}{2}\) \, </math>  
இதனைப் பின்வருமாறு எழுதலாம்:  
:<math>16K^2 = (a+b+c-d)(a+b+d-c)(a+c+d-b)(b+c+d-a) - 16abcd \cdot \cos^2 \(\frac{\alpha + \gamma}{2}\).</math>  
அரைச்சுற்றளவு:
:<math>s = \frac{a+b+c+d}{2},</math> -ஐப் பயன்படுத்த:  
:<math>(b+c+d-a) = 2(s-a)</math>
:<math>(a+c+d-b) = 2(s-b)</math>
:<math>(a+b+d-c) = 2(s-c)</math>
:<math>(a+b+c-d) = 2(s-d)</math>  
இம்மதிப்புகளைப் பிரதியிட:  
:<math>16K^2 = 16(s-a)(s-b)(s-c)(s-d) - 16abcd \cdot \cos^2 \(\frac{\alpha + \gamma}{2}\)</math>  
:<math>K^2 = (s-a)(s-b)(s-c)(s-d) - abcd \cdot \cos^2 \(\frac{\alpha + \gamma}{2}\)</math>  
வர்க்கமூலம் காண, குவிவு நாற்கரத்தின் பரப்பு காணும் பிரெட்ஷ்ணைடரின் வாய்பாடு கிடைக்கிறது:  
:<math> K = \sqrt {(s-a)(s-b)(s-c)(s-d) - abcd \cdot \cos^2 \(\frac{\alpha + \gamma}{2}\)}.</math>
# பிரெட்ஷ்ணைடரின் வாய்பாடு

## தொடர்புள்ள பிற வாய்பாடுகள்

முக்கோணத்தின் பரப்பு காணும் ஈரோனின் வாய்பாட்டின் பொதுமைப்படுத்தப்பட்ட வடிவம்தான் வட்ட நாற்கரத்தின் பரப்பு காணும் பிரம்மகுப்தரின் வாய்பாடு. பிரம்மகுப்தரின் வாய்ப்பாட்டின் பொதுமைப்படுத்தப்பட்ட படிவம்தான் பிரெட்ஷ்ணைடரின் வாய்பாடு.